CELEX: 32019D2002
Language: fi
Date: 2019-11-28 00:00:00
Title: Komission Täytäntöönpanopäätös (EU, Euratom) 2019/2002, annettu 28 päivänä marraskuuta 2019, luvan antamisesta Bulgarialle jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa kansainvälisen henkilökuljetuksen osalta vuoden 2023 loppuun asti (tiedoksiannettu numerolla C(2019) 8590) (Ainoastaan bulgariankielinen teksti on todistusvoimainen)

2.12.2019   
               
               
                  FI
               
               
                  Euroopan unionin virallinen lehti
               
               
                  L 310/50
               
            
         KOMISSION TÄYTÄNTÖÖNPANOPÄÄTÖS (EU, Euratom) 2019/2002,
         annettu 28 päivänä marraskuuta 2019,
         luvan antamisesta Bulgarialle jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa kansainvälisen henkilökuljetuksen osalta vuoden 2023 loppuun asti
         
            
               (tiedoksiannettu numerolla C(2019) 8590)
            
         
         (Ainoastaan bulgariankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
         on kuullut omia varoja käsittelevää neuvoa-antavaa komiteaa,
         sekä katsoo seuraavaa:
         
                     (1)
                  
                  
                     Neuvoston direktiivin 2006/112/EY (2) 390 a artiklan mukaan Bulgaria saa jatkaa edellytyksin, jotka olivat voimassa kyseisessä jäsenvaltiossa sen liittymispäivänä, direktiivin liitteessä X olevan B osan 10 kohdassa tarkoitettujen kansainvälisten henkilökuljetusten vapautusta arvonlisäverosta niin kauan kuin jossakin 31 päivänä joulukuuta 2006 yhteisöön kuuluneessa jäsenvaltiossa sovelletaan samaa vapautusta. Nämä liiketoimet on otettava kyseisen artiklan mukaisesti huomioon määritettäessä arvonlisäverosta kertyvien omien varojen perustetta.
                  
               
                     (2)
                  
                  
                     Komission päätöksellä 2010/4/EU, Euratom (3) Bulgarialle annettiin lupa muun muassa käyttää vuoden 2009 tammikuun 1 päivästä vuoden 2018 joulukuun 31 päivään ulottuvan jakson osalta arvonlisäverosta kertyvien omien varojen perusteen laskennassa likimääräisiä arvioita direktiivin 2006/112/EY liitteessä X olevan B osan 10 kohdassa tarkoitetun kansainvälisen henkilökuljetuksen osalta.
                  
               
                     (3)
                  
                  
                     Bulgaria pyysi 4 päivänä huhtikuuta 2019 päivätyssä kirjeessään komissiolta lupaa jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa. Bulgaria ei kykene laskemaan tarkasti arvonlisäverosta kertyvien omien varojen perustetta direktiivin 2006/112/EY liitteessä X olevan B osan 10 kohdassa tarkoitetuille liiketoimille kansainvälisen henkilökuljetuksen tapauksessa. Tällainen laskenta aiheuttaa todennäköisesti perusteettoman hallinnollisen rasitteen suhteessa vaikutukseen, joka tällaisilla liiketoimilla on Bulgarian arvonlisäverosta kertyvien omien varojen perusteen kokonaismäärään. Bulgaria pystyy suorittamaan laskennan tähän ryhmään kuuluvien liiketoimien likimääräisten arvioiden perusteella. Bulgarialle olisi sen vuoksi annettava lupa myös jatkossa laskea arvonlisäverosta kertyvien omien varojen peruste käyttäen likimääräisiä arvioita kansainvälisen henkilökuljetuksen osalta.
                  
               
                     (4)
                  
                  
                     Avoimuuden ja oikeusvarmuuden vuoksi lupa olisi myönnettävä määräaikaisena,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Arvonlisäverosta kertyvien omien varojen perusteen laskemiseksi vuoden 2019 tammikuun 1 päivästä vuoden 2023 joulukuun 31 päivään Bulgarialle annetaan lupa käyttää likimääräisiä arvioita direktiivin 2006/112/EY liitteessä X olevan B osan 10 kohdassa tarkoitetun kansainvälisen henkilökuljetuksen osalta.
         
         
            2 artikla
            Tämä päätös on osoitettu Bulgarian tasavallalle.
         
         
            Tehty Brysselissä 28 päivänä marraskuuta 2019.
            
               
                  Komission puolesta
               
               Günther OETTINGER
               
                  Komission jäsen
               
            
         
         
            (1)  EYVL L 155, 7.6.1989, s. 9.
         
            (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
         
            (3)  Komission päätös 2010/4/EU, Euratom, annettu 22 päivänä joulukuuta 2009, luvan antamisesta Bulgarialle käyttää toissavuotta edeltäviä tilastotietoja ja eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 3, 7.1.2010, s. 17).